16/02/2017 | Administración LocalMunicipal
Culleredo
Urbanismo
Anuncio da aprobación definitiva do proxecto de bases e estatutos da Xunta de Compensación da Unidade de Actuación número 16 (UA 16) e texto íntegro do documento que se aprobou de forma definitiva

Aprobación definitiva do proxecto de bases e estatutos da Xunta de Compensación da Unidade de Actuación número 16 (UA 16) A Xunta de Goberno Local, na súa sesión ordinaria que celebrou o 26.09.2016 adoptou, entroutros, o seguinte acordo: “Aprobar definitivamente o proxecto de bases e estatutos da UA16, procedendo continuar coa tramitación nos términos sinalados nos apartados que anteceden, e en concreto: – Requirir a tódolos propietarios, mediante notificación individualizada, para que constitúan a xunta de compensación no prazo máximo de tres meses dende a aprobación definitiva de estatutos e bases de actuación, cumprindo os términos esixidos polos artigos 123 a 128 da Lei 2/2016, de 10 de febreiro. – Nomear como representante do municipio aos efectos de formar parte do órgano reitor da xunta de compensación ao concelleiro delegado de Urbanismo D. Diego Antonio Taibo Monelos. – Publicar o acordo de aprobación definitiva.” A continuación publícase o texto íntegro do documento que se aprobou de forma definitiva. ESTATUTOS DA XUNTA DE COMPENSACIÓN DA UA-16, CULLEREDO CAPÍTULO I Disposicións xerais Artígo 1.–Constitución, denominación e réxime legal.1.–A “Xunta de Compensación da UA 16, CULLEREDO” é unha entidade de natureza administrativa, con personalidade xurídica propia y plena capacidade para o cumplimento do seu obxecto e fins, que o será o desenvolvemento urbanístico da UA 16 do planeamento vixente no Concello de Culleredo.2.–A Xunta de Compensación rexerase polos presentes Estatutos e, no non previsto, polo establecido na Lei 9/2002 do 30 de decembro de ordenación urbanística e protección do medio rural de Galicia (LOUPMR), no Regulamento de xestión urbanística (RXU), e polas demáis normas legais e regulamentarias que sexan de aplicación. Artígo 2.–Ámbito territorial. Constitue o ámbito territorial de actuación da Xunta de Compensación, os terreos que abrangue o ámbito da UA 16 que se cita. Artigo 3.–Enderezo.1.–Fíxase como enderezo da entidade na avenida de Rubine 6 bis, segundo esquerda, na Coruña (15004). 2.–Este enderezo poderase trasladar a outro lugar dentro da mesma ou outra localidade por acordo da Asemblea Xeral do que se deberá expedir a pertinente certificación que se deberá remitir ao Concello de Culleredo e ao Rexistro de Entidades Urbanísticas. Artigo 4.–Obxecto e fin. A Xunta terá por obxecto levar a cabo a xestión urbanística, que comprende a distribución xusta de beneficios e cargas e a execución das obras de urbanización dos terreos ao obxecto de proceder a edificar nos soares resultantes. Son fins da xunta todos os precisos para o cumprimento do seu obxecto. Entre eles, sen que supoñan limitación, os seguintes: 1.–Redactar o proxecto de compensación, de conformidade co disposto na LOUPMR, RXU, os presentes Estatutos e as Bases de actuación.2.–Executar ao seu cargo as obras de urbanización que poderá concretar nos termos que as bases de actuación establezan.3.–Solicitar do órgano actuante a expropiación forzosa, ou ben a ocupación prevista no artigo 156.1 da LOUPMR, en beneficio da xunta, tanto respecto dos propietarios que non se incorporen á mesma, como daqueles que incumpran as súas obrigas, nos termos sinalados nas bases de actuación.4.–Solicitar ao Concello de Culleredo o exercicio da vía de prema para o cobro das cantidades que deban os membros da xunta.5.–Ceder ao concello os terreos de uso público.6.–Ceder ao concello as obras de urbanización, instalacións e servizos, cuxa execución estivera prevista no plan e no proxecto de urbanización, segundo o disposto nos artigos 20, 22 e 158.3 da LOUPMR e o 180 de Regulamento de xestión urbanística.7.–Satisfacer os custos orixinados e que se orixinen pola xestión ata a completa execución do polígono, acordando as contías, calendario e forma das provisións de fondos, escotes extraordinarias e demáis achegas económicas precisas, conforme á cuota de cada membro.8.–Convir e formalizar operacións de creto para a urbanización do ámbito do polígono coa garantía dos terreos incluidos no plan para o que, de emitirse títulos, cumplirase o disposto para a constitución de hipoteca na garantía de títulos transmisibles por endoso ou ao portador, nos artigos 154 da Lei hipotecaria e concordantes.9.–Actuar coas facultades fiduciarias sobre as parcelas dos propietarios membros da xunta, sen máis limitacións que as convidas nos presentes estatutos.10.–Adquirir, pusuir, gravar e allear bens e dereitos necesarios para o cumprimento dos seus fins.11.–Asumir a representación e defensa dos intereses comúns dos seus asociados ante calquera autoridade ou organismo do Estado, Comunidade Autónoma, os municipios ou os organismos autónomos de calquera clase, ase como tribunais en todos os seus graos e xurisdiccións con respecto a todos os actos, contratos, accións e recursos que resulten convintes ou necesarios para a realización dos seus fins.12.–Aprobar o proxecto de compensación mediante o que se efectúa a distribución de beneficios e cargas, adxudicanse as parcelas resultantes aos membros da xunta e se ceden os terreos en cesión obrigatoria e gratuita ao concello.13.–E, en xeral, o exercicio de cantas actividades ou dereitos lle corresponda segundo os estatutos, a lexislación urbanística e demáis disposicións aplicables. Artigo 5.–Órgano urbanístico baixo cuxa tutela actúa. A Xunta de Compensación exercerá as súas funcións baixo a tutela e inspección do Concello de Culleredo que terá carácter de administración actuante coas facultades que lle confire a lexislación vixente. Artigo 6.–Duración e exercicio económico. A Xunta de Compensación dará comezo as súas actividades no momento da súa inscrición no Rexistro de Entidades Urbanísticas Colaboradoras e terá a duración que precise para a total realización do obxecto. O exercicio económico da xunta coincidirá co ano natural. CAPÍTULO II Dos ingresos da xunta Artigo 7.–Membros da xunta.1.–Formarán parte da Xunta de Compensación as seguintes persoas e entidades: a) As persoas físicas ou xurídicas, institucións ou entidades que, por ser titulares de terreos compendidos no ámbito do planeamento a desenvolver, se constituan en promotores da Xunta de Compensación presentado o proxecto de bases e estatutos. b) As persoas físicas ou xurídicas e as institucións ou entidades públicas titulares de parcelas, ou dereitos reais constituidos sobre elas, comprendidas no ámbito do planeamento a desenvolver, e que expresen a súa vontade de integrarse á mesma na propia escritura de constitución. c) As persoas físicas ou xurídicas e as institucións ou entidades públicas titulares de parcelas, ou dereitos reais constituidos sobre elas, comprendidas no ámbitodo do planeamento a desenvolver que se incorporen en escritura de adhesión formalizada en algún dos prazos previstos nestes estatutos. d) Tamén poderán formar parte da Xunta de Compensación, despois de acordo da Xunta de Compensación e nas condicións que se deriven de dito acordo, quenes o soliciten transcorridos ditos prazos. e) O Concello de Culleredo na súa calidade de administración actuante, cuxa incorporación á xunta será automática e se producirá sen necesidade de acordo específico agás do necesario para designar ao seu representante.2.–Representación de persoas xurídicas, entidades e situacións especiais. a) As persoas xurídicas estarán representadas por quen ostente facultades dispositivas sobre bens inmobles. b) Os cotitulares dunha parcela ou dereito deberán designar unha soa persoa para o exercicio das facultades como membro da xunta, respondendo de forma solidaria fronte a ela de cantas obrigas deriven da súa condición. Se non se designara representante no prazo que ao efecto se sinale, o nomeará o órgano actuante. c) O concello estará representado pola persoa que se designe ao efecto por parte do órgano competente.3.–Exercicio do dereito de adhesión posterior á constitución da Xunta de Compensación. A) O exercicio do dereito de adhesión, cando se exercite con posterioridade ao prazo previsto nos artigos 7.1. C e 11.4 destes estatutos, quedará supeditado á aprobación pola Xunta de Compensación que tan só o poderá denegar por razóns obxetivas que supoñan un retraso ou entorpecemento na execución do plan. No caso da aprobación pola xunta da incorporación dun novo propietario adoptarase acordo no que constará a liquidación de cuotas que corresponda que no caso de impago no prazo sinalado operará como condición resolutoria e extinguirá o dereito do solicitante de forma definitiva. B) Para exercitar ese dereito será necesaria a formalización de escritura pública na que se farán constar os seguintes extremos: a) Nome, apelidos e enderezo. b) A súa vontade de incorporarse á xunta, sometendose aos seus estatutos e as obrigas que se derivan da ley e dos acordos dos seus órganos colexiados. c) A superficie e lindes das parcelas da súa propiedade. d) A natureza, duración e alcance dos dereitos persoais e reais constituidos sobre elas. e) Os títulos dos que deriven os respectivos dereitos e os datos referentes a súa inscrición no Rexistro da Propiedade. f) Plano o esbozo da parcela ou parcelas de que sexan titulares, con referencia expresa ao plano de ordenación da unidade de actuación. C) Sen prexuízo do disposto no apartado A, transcorridos os prazos de incorporación dos propietarios á xunta entenderase que renuncian a ese dereito quedando polo tanto excluidos de forma definitiva da xunta a todos os efectos e as súas parcelas suxeitas a expropiación ou ocupación conforme ao disposto no artigo 156.1 da LOUPMR. Artigo 8.–Incorporación de empresas urbanizadoras.1.–Poderanse incorporar á Xunta de Compensación as empresas urbanizadoras que aporten total ou parcialmente os fondos ou medios necesarios para a urbanización.2.–Para valorar a aportación da empresa e das adxudicacións ao seu favor, estarase ao que sinalen as bases de actuación.3.–A empresa urbanizadora estará representada na xunta por unha soa persoa conforme ao disposto no artigo 166 apartado f) do Regulamento de xestión, en relación co artigo 156.2 da LOUPMR. Artigo 9.–Réxime dos bens e dereitos de propietarios incorporados.1.–A incorporación dos propietarios á xunta non comportará a adquisición por isa da propiedade dos inmobles aportados cuxa titularidade seguirá a conservar o propietario sen máis limitacións que as que se deriven da ley e dos estatutos. No resto das facultades dominicais da xunta actuará como fiduciaria coas máis amplas facultades dispositivas sobre os bens aportados, incluida a de autorizar, mediante acordo que se adopte ao efecto, calquera operación promovida polo seu propietario para a constitución de dereitos reais sobre a parcela.2.–Nos expedientes de expropiación que se tramiten en relación con bens e dereitos de propietarios non incorporados ou en relación con bens de propietarios incorporados que incumpran as súas obrigas a xunta ostentará a condición de beneficiaria da expropiación e se atribuirá en consecuencia a propiedade dos mesmos. O procedemento expropiatorio e a valoración dos bens rexerase polo establecido nas bases e no disposto na lexislación.3.–No caso de alleamento a terceiros de parcelas ou dereitos aportados ou adquiridos pola xunta no marco do expediente de xestión o adquirente subrogarase nos dereitos e obrigas pendentes por razón da participación alleada, circunstancia da que deberá quedar constancia no título de transmisión. CAPÍTULO III Da constitución da xunta Artigo 10.–Actos previos á constitución.1.–Coa aprobación dos estatutos e bases de actuación os promotores da iniciativa constituiránse en comisión xestora con amplas facultades limitadas á elección de notario, preparación da escritura de constitución, citación de afectados ao acto de constitución e dirección da asemblea constituinte.2.–Unha vez que transcurra o prazo que se sinala no artigo 155.3 da LOUPRMR sen que se constituira a xunta o concello poderá, de conformidade co disposto no artigo 163.1 do Regulamento de xestión urbanística, suplantar á comisión xestora nos actos de preparación da escritura e asemblea constituinte.3.–En calquera caso a convocatoria, a sinatura da escritura e a celebración da asemblea constituinte realizaráse cunha antelación de oito días hábiles á data da constitución, sinalandose nela o obxecto da convocatoria, notario autorizante, lugar, data e hora.4.–As notificacións dirixidas aos propietarios descoñecidos ou con enderezo ignorado con ocasión da constitución da xunta de compensación practicaranse na forma e cos efectos que establecen na Lei 30/1992 do réxime xurídico das administracións públicas e o procedemento administrativo común. Artigo 11.–Da constitución da xunta.1.–A constitución da xunta de compensación formalizarase en escritura pública na que se fará constar: a) Relación dos propietarios e, no seu caso, empresas urbanizadora. b) Relación das parcelas das que son titulares. c) Persoas que se designaran para ocupar cargos do consello rector. d) Acordo de constitución.2.–A constitución da xunta de compensación tan só será válida de aparecer incorporados á mesma propietarios de parcelas que representen máis do 50 por 100 da superficie total do ámbito urbanístico correspondente.3.–A continuación da constitución da xunta e en unidade de acto, celebrarase a asemblea constituinte que se limitará á elección de cargos. En isa asemblea actuará como presidente o que actuara como promotor do expediente de aprobación de bases e estatutos, e secretario o propio notario autorizante quen levantará acta do resultado en documento público que quedará unido á escritura de constitución.4.–O acordo de constitución deberase notificar de forma fechacente aos propietarios que non se incorporaran, a fin de que o poidan facer dentro do prazo de sete días desde a recepción da notificación mediante formalización da correspondente escritura de adhesión que se deberá comunicar á xunta. Este prazo ten carácter preclusivo polo que, unha vez que transcorra, non se poderán efectuar novas incorporación agás a aceptación por parte de xunta mediante o correspondente acordo.5.–Unha copia autorizada da escritura e das adhesións, no seu caso, trasladaráse ao Concello de Culleredo, para os efectos legais que correspondan. CAPÍTULO IV Órganos da xunta de compensación Artigo 12.–Órganos. Os órganos de goberno e administración da xunta de compensación serán: a) A asemblea xeral. b) O consello reitor, cando se dean as circustancias previstas no artigo 201.1 dos estatutos. c) O presidente. d) O secretario. Sección primeira Da asemblea xeral Artigo 13.–A asemblea xeral.1.–A asemblea xeral, constituida con arreglo a estes estatutos, é o órgano supremo da xunta no que estarán por dereito propio as persoas físicas e xurídicas incorporadas á xunta.2.–As asembleas xerais poderán ser ordinarias ou extraordinarias.3.–En sesión ordinaria reuniráse tres veces ao ano nos meses de febreiro, xuño e decembro. Estas sesións ordinarias incluirán na orde do día un punto que se refira á información sobre as actuacións da xunta e seguimento do expediente, e serán o canle idóneo para censurar a xestión social, designar cargos e representantes nos órganos de goberno e aprobar as contas dos exercicios vencidos e os orzamentos do exercicio seguinte. Artigo 14.–Facultades da asemblea.1.–A asemblea é o órgano supremo de goberno e administración da xunta e ostentará competencia nas seguintes materias: a) A designación e cese dos membros do consello reitor cando se dean as circunstancias para a súa creación segundo o que dispoñen estes estatutos, do seu presidente e do secretario. b) O cambio de enderezo social. c) Exame da xestión e aprobación, no seu caso, da memoria, balance e contar do exercicio anterior. d) A proposta para a modificación dos estatutos e bases de actuación. e) O sinalamento e rectificación de cuotas de participación, sen prexuízo da aprobación posterior polo concello. f) A aprobación dos orzamentos ordinarios e extraordinarios. g) A realización de actos de disposición extraordinarios. h) A constitución das garantías que poden exixir os órganos urbanísticos para asegurar as obrigas contraídas pola xunta de compensación. i) A autorización de formalización de cretos para realizar as obras de urbanización, incluso con garantía hipotecaria dos terreos afectados. j) A incorporación de empresas urbanizadoras ou, noutro caso, a selección de empresa ou empresas que executarán as obras de urbanización á proposta o consello reitor. k) A aprobación do proxecto de compensación para a súa posterior elevación ao concello, para os efectos que se determinan no artigo que se cita. l) A disolución ou transformación da xunta, cando fora preciso ou convinte. m) A ampliación das actividades da xunta á edificación dos soares resultantes. n) A resolución de cantas reclamacións se presenten contra acordos doutros órganos da xunta ou de cantos asuntos lle propoña o consello reitor.2.–O exercicio das competencias da asemblea xeral poderán ser obxecto de delegación no presidente ou no consello reitor agás as que se sinalan nos apartados a, c, d, f, j, k, l, m e n do epígrafe anterior. Artigo 15.–Convocatoria da asemblea.1.–As reunións da asemblea xeral ordinaria convocaraas: A/ As de carácter ordinario, polo presidente dentro dos dez primeiros días do mes no que se deban celebrar. B/ As de carácter extraordinario, polo presidente, por acordo do consello reitor no seu caso, ou a instancia de membros da xunta que representen polo menos unha cuota de participación do 25% dos dereitos de edificabilidade do polígono en escrito presentado ante a xunta na que se faga constar con precisión a proposta a someter a votación. Nos dous últimos supostos a convocatoria deberase asinar dentro do prazo de dez días desde que se adoptou o acordo polo consello reitor ou desde que tivera entrada no órgano da administración da xunta o escrito ao que se deixa feita mención, despois de certificación expedida polo secretario de que se cumpren os requisitos de forma e fondo exixidos nestes estatutos.2.–A convocatoria realizarase mediante correo electrónico ou carta remitida por correo certificado á dirección ou enderezo que cada membro teña rexistrado na secretaría, con oito días de antelación ao que se sinale para a reunión. No caso de incumprimento por parte do presidente dos plazos que se sinalan no epígrafe precedente a convocatoria realizarase polo secretario no terceiro día hábil seguinte ao vencemento do prazo.3.–Na convocatoria deberá figurar a orde do día, ase como a hora, lugar e data na que se teña que celebrar, con sinalamento da segunda convocatoria que deberá respetar un intervalo de trinta minutos. Non se poderán tomar acordos sobre asuntos que non figuren na orde do día agás no caso previsto no apartado seguinte.4.–Non obstante o disposto nos apartados anteriores a asemblea entenderase convocada, e quedará constituida de forma válida para tratar calquera asunto da súa competencia, sempre que estén presentes a totalidade dos membros e acepten por unanimidade a súa celebración ou, de non estar, presten de forma expresa o seu consentimento aos acordos adoptados no prazo dos cinco días hábiles posteriores á súa notificación. Cos mesmos requisitos poderanse adoptar acordos que non estén incluidos na orde do día de sesións que se convocaran na forma na que se deba. Artigo 16.–Constitución da asemblea.1.–A asemblea xeral, tanto ordinaria como extraordinaria quedará constituida de forma válida en primeira convocatoria se concurren, presentes ou representados, un número de membros que represente polo menos o cincuenta por cento do total das cuotas de participación na xunsta de compensación.2.–Na segunda convocatoria considerase constituida de forma válida a asemblea calquera que sexa o número de asistentes á mesma e as cuotas de participación representadas.3.–Antes de entrar ao exame da orde do día formaráse unha lista de asistentes, expresando o carácter ou representación de cada un e a cuota de participación que ostente ou representa na asemblea con especificación na acta con claridade do número de membros presentes ou representados e a suma de cuotas de participación aistentes. Artigo 17.–Réxime de funcionamento da asemblea.1.–Os acordos tomaranse por maioría simple das cuotas de participación presente ou representadas, agás para a adopción de acordos sobre materias contidas nos apartados d), k) e m) do artigo 14 que requirirán a maioría absoluta das cuotas de participación da xunta.2.–Todos os membros da xunta de compensación, incluso os disidentes e non asistentes, quedarán sometidos aos acordos adoptados pola asemblea xeral. A interposición de calquera recurso, agás nos casos que a disposición de carácter xeral estableza o contrario, non suspenderá a execución do acto impugnado. Artigo 18.–Asistencia á asemblea.1.–Os membros da xunta de compensación poden aistir á asemblea por sí ou mediante representación conferida a outra persoa. Será válida a representación outorgada, xa sexa mediante carta certificada dirixida ao presidente da xunta, xa mediante entrega material ao mesmo do documento que acredite a representación en calquera forma, deixandose constancia da súa recepción polo presidente. Será válida a representación para a reunión á que se refira.2.–A representación do concello e das entidades xurídicas con personalidade xurídica, que sexan membros da xunta, entenderase que se atribue ao favor de quen de forma legal a represente. Artigo 19.–Acordos, actas e certificacións.1.–De cada reunión da asemblea xeral levantarase acta na que se fará constar, clara e de forma sucinta, os acordos adoptados e o resultado das votación celebradas.2.–Ditas actas figurarán no libro de actas correspondente, coa dilixencia debida, e asinaraas o presidente e o secretario no plazo de quince días seguintes á sesión.3.–A requirimento dos membros da xunta de compensación ou dos órganos urbanísticos deberá o secretario, co visto e bó do presidente, expedir certificacións do contido do libro de actas. Sección segunda Do consello reitor Artigo 20.–Composición e carácter do consello reitor.1.–Será obrigatoria a constitución do consello reitor cando os propietarios incorporados á xunta superen o número de dez ou cando, sen chegar a ese número, o acorde a asemblea por unanimidade. O consello reitor será entón o órgano executivo normal do goberno e administración da xunta e estará investido dos máis amplos poderes, facultades e atribucións para rexer e administrar a entidade sempre con sometemento á asemblea xeral.2.–O consello comporase por un presidente e un secretario, que o serán os da xunta, e un número de vogais que non será inferior a un terzo dos propietarios incorporados á xunta co límite máximo de seis. A elección dos vogais realizarase pola asemblea mediante votación uninominal e garantindo unha representación dos propietarios minoritarios.3.–O nomeamento dos membros do consello recaerá nas persoas que poden actuar xa no nome propio xa na representación de persoas xurídicas. A administración actuante formará parte necesariamente do consello reitor.4.–O consello poderá delegar todas ou algunhas das súas facultades nun conselleiro delegado. Tamén poderá apoderar á persoa ou persoas integradas na xunta ou alleas a ela. Artigo 21.–Duración do cargo.1.–O nomeamento do consello reitor terá unha duración de catro anos, poderase proceder á reelección indefinida por periodos iguais mediante acordo específico adoptado pola asemblea xeral.2.–No caso de falecemento ou renuncia dun ou máis compoñentes do consello reitor, a asemblea xeral poderá designar a aqueles que teñan que sustituilos ata a renovación inmediata da composición daquel.3.–Se a asemblea xeral acordase o cese dun ou máis componentes do consello reitor, na mesma na que así o decida terase que acordar o nomeamento da persoa ou persoas que tiveran que sustituilos ata a renovación inmediata do mesmo. Artigo 22.–Facultades do consello. O consello reitor, cando exista, será o órgano de goberno ordinario da xunta e funcionará de maneira colexiada. Non obstante, e para os efectos de actos de execución, poderá acordar a delegación das súas facultades nun ou máis conselleiros e apoderar a persoa ou persoas integradas na xunta ou alleas a ela. En todo caso, será facultade do consello reitor a execución e cumprimento dos acordos adoptados pola asemblea e todas cantas facultades se lle atribuan por delegación. Artigo 23.–Reunións do consello.1.–As reunións do consello reitor celebraranse cantas veces se estime convinte para os intereses da xunta por convocatoria do presidente, pol menos con tres días hábiles de antelación. A convocatoria deberase notificar aos membros do consello e ao concello con detalle da orde do día.2.–O consello considerarase constituido de forma válida cando concurran polo menos o presidente e un vogal, ademáis do secretario. A asistencia ao consello realizarase de forma persoal, ou ao través delegación expresa formalizada ao favor doutro membro de dito órgano por causa xustificada.3.–Entenderase convocado e constituido de forma válida o consello para tratar calquera asunto da súa competencia sempre que estén presentes a totalidade dos conselleiros e acepten por unanimidade a celebración do mesmo ou, non estandoo, presten de forma expresa o seu consentimento aos acordos adoptados no prazo dos cinco días hábiles posteriores á súa notificación.4.–Os acordos do consello adoptaranse por voto ponderado en función da cuota de propiedade relativa, a salvo da existencia dunha proposta alternativa e incompatible coa aprobada, que obtivera un voto ponderado superior ao 25 por 100 en cuxo caso deberase trasladar o asunto á asemblea xeral. Artigo 24.–Actas do consello.1.–As actas das reunións do consello aprobaranse na mesma reunión e se recollerán no libro de actas polo secretario co visto e bó do presidente.2.–Na mesma forma co visto e bó do presidente ou quen faga as súas veces, o secretario expedirá certificación de calquera acordo que soliciten os membros da xunta, no prazo de dez días.3.–Dos acordo do consello darase conta á primeira asemblea, con independencia da notificación dos mesmos membros, ao que se refire o artigo 31 destes estatutos. Artigo 25.–Publicidade dos acordos do consello. Os acordos do consello notificaranse aos membros da xunta de compensación, aos que se lles trasladarán no prazo de dez días desde a data na que se adopten, con iniciación dos recursos procedentes, quedando a disposición daqueles documentos nos que estén interesados na secretaría da xunta. A notificación dirixirase á dirección de correo electrónico ou ao enderezo de cada un dos membros da xunta que a xunta sinale, reputándose ben practicada calquera notificación que se curse deste xeito. Sección 3.ª Dos órganos unipersonais Artigo 26.–Nomeamento do presidente. O presidente elixiráse pola asemblea xeral e o seu nomeamento terá unha duración de catro anos, e poderase proceder á súa reelección de forma indefinida, por periodos iguais en virtude de acordo expreso da asemblea. Artigo 27.–Funcións do presidente. O presidente é o órgano executivo da xunta e ostenta a representación ordinaria de dito órgano Son funcións do presidente: 1.–Representar, en xeral, á xunta de compensación, convocar, presidir, suspender e levantar sesións da asemblea xeral e do conxello reitor, dirixir as deliberacións e facer cumprir os acordos.2.–Autorizar as actas da asemblea xeral e do consello reitor, as certificacións que se expidan e cantos documentos o requiran.3.–Impulsar de oficio cantas actuacións sexan necesarias para o cumprimento dos fins da xunta de compensación.4.–Cantas funcións lle sexan delegadas pola asemblea ou polo consello reitor. Artígo 28.–Nomeamento do secretario. O secretario designaráse pola asemblea xeral, e o seu nomeamento terá unha duración de dous anos, e poderase proceder á súa reelección de forma indefinida por periodos iguais en virtude de acordo expreso. Poderase designar como secretario unha persoa física allea á xunta; neste caso o secretario terá voz pero non voto. No caso de ausencia, vacante ou enfermidade actuará como secretario o membro máis novo do órgano ao que asista. Artigo 29.–Funcións do secretario. a) Asistir con carácter preceptivo a todas as reunións da asemblea xeral e do consello reitor. b) Levantar acta das sesións, transcribindo o seu contido ao libro de actas que corresponda, dilixenciado ao efecto polo secretario do concello e notificar os acordos dos órganos colexiados da xunta. c) Expedir certificacións co visto e bó do presidente. d) Desempeñar as funcións administrativas que lle encomendara a asemblea xeral ou polo consello reitor. e) Levar un libro – rexistro no que se relacionarán os membros integrantes da xunta, con expresión das súas circunstancias persoais, enderezo, data de incorporación, cuota de participación e número votos e cantos datos complementarios se estimen procedentes. f) Custodiar todos os documentos da xunta de compensación. Artigo 30.–Nomeamento do xerente. O consello reitor poderá nomear un xerente, ben sexa membro ou non do consello, con facultades e remuneración que se estime convinte. Poderase remover en calquera momento por acordo do propio consello. Artigo 31.–Funcións do xerente. a) Impulsar a execución dos acordos da asemblea xeral e do consello reitor. b) Asistir ás sesións da asemblea xeral con voz pero sen voto. c) Representar á xunta de compensación a efectos puramente administrativos, sen prexuízo das facultades que de forma expresa delegue no consello reitor. d) Organizar os servizos de réxime interior da xunta. e) Cantas funcións se lle encomenden pola asemblea xeral ou polo consello reitor. CAPÍTULO V Dereitos e obrigas dos membros Artigo 32.–Criterios de participación dos membros da xunta.1.–A participación dos membros da xunta de compensación nos dereitos e obrigas comúns a determinará a cuota sobre o total que a cada un lle corresponda. Dita cuota de participación fixarase en función da superifice das parcelas aportadas á xunta de compensación.2.–Cando a superficie que se acredite en títulos non coincida coa realidade física, ésta prevalecerá sobre aquela, sen prexuízo das accións legais que procedan.3.–Se os terreos tivesen algunha carga real, o propietario afectado terá que compartir co titular do dereito real a cuota atribuida. Se non se declara a carga ou se as declaradas non se axustan á realidade, os prexuízos que poideran resultar serán ao cargo do propietario que incurrira na omisión e do valor das parcelas que lle correspondan se deducirá o que resulte das cargas omitidas.4.–As cuotas de participación que se determinen deste xeito definirán o voto proporcional de cada un dos membros da xunta de compensación e a súa participación nos dereitos e obrigas establecidos nestes estatutos.5.–O valor dos demáis bens e dereitos afectados pola execución do plan que non teñan que subsistir ao se levar a cabo a urbanización non influirá na participación dos asociados, pero se determinará a todos os efectos a súa indemnización da forma sinalada nas bases. Artigo 33.–Dereitos. Sen outras limitacións que as establecidas nas leis, no planeamento vixente, os presentes estatutos e nas bases de actuación da xunta e de conformidade cos acordos adoptados polos seus órganos de goberno, os membros da xunta ostentarán os dereitos que, a título enunciativo, se relacionan a continuación: 1.–Exercer plenas facultades dominicais sobre os bens e dereitos da súa titularidade e en consecuencia sobre a cuota de participación que se lle asignara pola asemblea na representación da súa aportación, que poderá allear, gravar ou sobre os que poderá realizar outros actos de disposición ou administración sen prexuízo do disposto no artigo 34.7 destes estatutos, e do deber de facer constar ao adquirente as circunstancias da incorporación á xunta e de regular de forma expresa a subrogación do novo titular nos dereitos e obrigas do transmitente.2.–Adquirir a titularidade da parcela ou parcelas que se lle adxudiquen en compensación, xa na súa totalidade, xa en participacións con outros membros, conforme se regula nas bases de actuación da xunta.3.–Concurrir a reunións da asemblea xeral, participando en proporción á súa cuota na adopción de acordos, que poderá, no seu caso, impugnar na forma prevista estatutariamente; ser candidato a todos os cargos, e ser informados plenamente da situación da xunta.4.–No momento da disolución da xunta, percibir a parte do patrimonio que lles correspondera en proporción á súa participación.5.–Todos cantos outros dereitos se deriven dos presentes estatutos e das disposicións legais aplicables. Artigo 34.–Obrigas. Os membros da xunta de compensación virán obrigados: 1.–A facilitar á xunta, no prazo de quince días a contar desde a súa incorporación, os documentos que acrediten a titularidade da parcela ou parcelas aportadas, con detalle das cargas e gravamens cos que poideran estar afectadas, con expresión da súa natureza, contía e nome e enderezo dos seus titulares.2.–A designar, no momento da súa incorporación á xunta, un enderezo ou dirección de correo electrónico a efectos das notificacións que procedan, no que consideran ben feita e surtirán plenos efectos mentres non se comunique outro distinto.3.–A satisfacer, nos prazos e forma que se establezan, as cantidades necesarias para atender os gastos ordinarios e extraordinarios da xunta.4.–A outorgar os documentos públicos e privados que sexan precisos para a formalización dos acordos de compensación, de cesións obrigatorias e dos demáis actos xurídicos oportunos, conforme aos proxectos aprobados de forma regulamentaria.5.–No caso de propiedades colectivas, a designar un representante co que se entenderán todos os trámites sen prexuízo da responsabilidade solidaria de todos os copropietarios para coa xunta de compensación. Dita designación, se non estivera documentada na escritura de constitución, deberase facer no prazo dun mes a contar desde a incorporación coa presentación ante a xunta de compensación de documentos suscrito por todos os copropietarios, transcorrido o mesmo tomarase como tal ao primeiro deles que conste na escritura de constitución.6.–A cumprir as prescricións que se establecen no planeamento vixente, nos presentes estatutos e nas bases de actuación da xunta, así como a observar e respetar os acordos adoptados pola asemblea xeral ou polo consello reitor no ámbito das súas competencias, sen prexuízo dos recursos que poidera ter lugar.7. A notificar á xunta o propósito de efectuar transmisións por calquera título, dos seus terreos con indicación do adquirente e dos terreos cedidos, así como do prezo e demáis circunstancias da transmisión proposta, cunha antelación de quince días. A xunta terá dereito de tanteo e, no seu caso, retracto, que poderá exercer no prazo de sete días a contar desde a notificación de forma fechacente que en todo caso se lle deberá facer.8.–A regularizar a titularidade e situación rexistral dos terreos aportados dentro dos prazos que se lle requiran.9.–A constituir no prazo e forma que determine a xunta a parte proporcional de fianza necesaria para garantir a urbanización que exixa no seu caso o concello. CAPÍTULO VI Medio económicos e regras para exixir as cuotas Artigo 35.–Clases de aportación.1.–Os medios económicos dos que dispón a xunta de compensación para facer fronte aos gastos de urbanización, nos termos aos que se refiren os artigos 58 e seguintes do Regulamento de xestión urbanística, estarán constituídos polas cuotas dos membros da entidade, así como por calquera outros ingresos, subvencións, cretos, productos de alleamento dos seus bens ou rendas do seu patrimonio que se poideran obter con arreglo á lexislación vixente e de conformidade co artigo 4 desdes estatutos.2.–As cuotas poden ser ordinarias, extraordinarias ou de conservación.3.–Son cuotas ordinarias as destinadas a sufragar os gastos xerais de administración da entidade; extraordinarias as destinadas ao pago dos custos de urbanización e das expropiacións das que sexa beneficiaria a xunta; e de conservación aquelas que se fixen para atender ao mantemento das obras de urbanización xa realizadas.4.–As cuotas ordinarias, extraordinarias e de conservación fixaránse pola asemblea xeral de conformidade cos criterios previstos no artigo 37 destes estatutos.5.–Todas estas cuotas deberán figurar nos respectivos orzamentos anuais, sen prexuízo de que se poidan acordar outras cuotas extraordinarias pola asemblea.6.–Os fondos da entidade custodiaranse en entidades de creto, designadas polo presidente ou o consello reitor, ao nome da xunta. Artigo 36.–Gastos. Serán a conta da xunta todos aqueles que exixa o cumprimento do seu obxecto e fins e entre eles, a título meramente enunciativo, os que a continuación se indican: a) Os derivados da iniciativa e promoción da actuación dirixidos á constitución da xunta, tales como a redacción do proxecto de estatutos e bases e a execución de medicións e levantamento dos terreos afectados. b) Os honorarios profesionais e demáis custos previsos para a redaccción, tramitación e aprobación do proxecto de compensación e, en xeral, calquera outro proyecto que permita dar cumprimento aos fins da xunta, previo orzamento. c) A financiación das obras de urbanización, coa inclusión, no seu caso, as indemnizacións debidas aos propietarios, arrendatarios ou titulares de calquera ben, dereito, construción, obra ou instalación que se deban extinguir ou demoler para a execución do planeamento. d) Os precisos para a expropiación das parcelas, bens ou dereitos de propietarios que non se incorporen ou adhiran á xunta de compensación. e) Os exixibles pola debida administración e, no seu caso, xerencia da xunta. Artigo 37.–Contía e pago das aportacións.1.–En desenvolvemento dos orzamentos ordinarios ou extraordinarios e dos acordos adoptados pola asemblea xeral, o presidente ou o consello reitor establecerá as cantidades que se deban satisfacer por cada un dos membros da xunta así como a forma, prazos e condicións de pago.2.–Sen prexuízo das compensacións ou pago de indemnizacións que correspondan ao favor de propietarios de bens e dereitos, o importe total da aportación acordada distribuiráse entre os membros con carácter proporcional en relación co coeficiente ou cuota de participación que cada un teña asignado.3.–Agás acordo en contrario o ingreso das cantidades a satisfacer polos membros da xunta de compensación realizaráse dentro do prazo dun mes contado desde a data de notificación do acordo correspondente. Transcorrido dito prazo o moroso incurrirá nun recargo do tipo de desconto que fixe o Banco de España ou organismo que o sustitua, co incremento en tres puntos, da cantidade ou fracción non aboada, debendo ingresar a totalidade da cantidade debida no prazo dun mes a contar desde o preceptivo requirimento.4.–Unha vez que transcorra este último termo sen que se pagara a aprotación que se deba e dos xuros que xere, a xunta procederá contra o moroso por vía de prema, por vía xudicial ou utilizando o dereito de expropiación ou ocupación para cuxo efecto expedirase polo secretario co visto e bó do presidente a correspondente certificación. En todo caso desde a terminación do período voluntario de pago, ata a efectividade deste, o membro moroso quedará en suspenso no exercicio dos seus dereitos dentro da xunta de compensación. Os expedientes de prema, expropiación forzosa ou ocupación, tramitaranse polo órgano urbanístico de control con arreglo ao previsto no artigo 181 do RXU. Artigo 38.–Da contabilidade.1.–A entidade levará a contabilidade da xestión económica en libros adecuados para que en cada momento se poida dar razón das operacións efectuadas e se deduzcan deles as contas que se deban render.2.–De forma obrigatoria a contabilidade constará como mínimo de libros de ingresos, gastos e caixa.3.–A contabilidade da entidade está a cargo do secretario, agás que se nomeara un xerente, suposto no que lle corresponderá a éste baixo a inspección do secretario do consello reitor no seu caso e do presidente. CAPÍTULO VII Réxime xurídico Recursos administrativos contra acordos da xunta Artigo 39.–Executoriedade. Coa única excepción de que se precise para a súa efectividade autorización ulterior da administración actuante ou de outros órganos urbanísticos da xunta de compensación serán executivos de maneira inmediata. Artigo 40.–Recursos.1.–Os acordos do presidente e do consello reitor poderanse impugnar por los membros da xunta de compensación dentro do prazo de quince días seguintes á súa notificación, ante a asemblea xeral, que debera resolver no termo dos dous meses seguintes á súa impugnación. No suposto de non adoptar acordo no prazo que se indica, incluso porque en dito prazo non exista reunión, a impugnación entenderase desestimada pola asemblea xeral. Contra os acordos, expresos o tácitos da asemblea xeral poderanse formular os recursos previstos na vixente Lei de réxime xurídico das administracións públicas e procedemento administrativo común.2.–Tan só están lexitimados para recorrer os acordos da asemblea e do consello reitor os membros da xunta que non votaran a favor do acordo que se impugne. Artigo 41.–Responsabilidade da xunta de compensación e dos seus membros. A responsabilidade dos membros da xunta ante ésta e as consecuencias do seu incumprimento, así como a da xunta e dos seus membros ante a administración actuante, producirase nos termos que se regulan no artigo 159 da LOUPMR e nos artigos 181, 182 e 183 do Regulamento de xestión urbanística, cuxo contido dase por reproducido neste estatutos. Artigo 42.–Interdictos. Os membros da xunta non poderán promover acción interdictal fronte as resolucións da xunta de compensación, adoptadas en virtude da facultade fiduciaria de disposición sobre as parcelas de aquel e segundo co procedemento establecido estatutariamente. Tampouco procederá a acción interdictal cando a xunta de compensación ocupe bens que sexan necesarios para a execución das obras de urbanización, de conformidade co plan que se execute. Artigo 43.–Disolución.1.–A xunta de compensación disolverase polo cumprimento do seu obxecto e exixirá en todo caso acordo do órgano urbanístico de control.2.–No acordo de disolución deberá de constar o estado das contas nesa data e a designación dunha comisión liquidadora que deberá estar integrada polo menos polo presidente, o secretario, e dous membros da xunta. No caso de que estivera constituido o consello reitor a asemblea xeral poderá acordar a súa conversión en comisión liquidadora.3.–No se poderá aprobar a disolución da xunta de compensación mentres non conste o cumprimento de todas as obrigas a que esté afectada.4.–A xunta de compensación poderase transformar en entidade urbanística colaboradora de conservación, despois da aprobación do órgano urbanístico de control. Artigo 44.–Liquidación.1.–Acordada válidamente pola asemblea xeral a disolución da xunta de compensación e obtida a aprobación do órgano urbanístico de control, procederáse a súa liquidación, coa observancia das instrucións dictadas pola asemblea xeral. Artigo 45.–Destino do patrimonio común. O patrimonio da xunta de compensación, de habelo, distribuirase entre os membros da mesma en proporción ás súas cuotas de participación, incluso no suposto de transformación da xunta de compensación nunha entidade urbanística colaboradora de conservación, sen que se atribua a ésta o patrimonio residual daquela, agás no caso de elementos comúns á urbanización. PROXECTO DE BASES DE ACTUACIÓN DA XUNTA DE COMPENSACIÓN UA-16. CONCELLO DE CULLEREDO BASE PRIMEIRA ÁMBITO TERRITORIAL As presentes Bases de Actuación son aplicables á Xunta de Compensación da Unidade de Actuación núm.16 das previstas no Plan Xeral vixente no termo municipal de Culleredo (A Coruña). BASE SEGUNDA FINALIDADE DAS BASES A súa finalidade é a de regulamentar a incorporación dos membros á xunta, establecer os criterios de valoración das súas aportacións, promover a execución da obra urbanizadora e proceder á liquidación dos efectos da Xunta, mediante a observación das normas referentes ao reparto do beneficios e cargas entre os seus compoñentes, todo isto contemplando ao Concello de Culleredo como Administración tutelante, órgano de fiscalización e receptor dos terreos de cesión obrigatoria. Estas Bases redactanse en desenvolvemento das determinacións contidas nos Estatutos da Xunta de Compensación, regulándose en aqueles as determinacións non contidas nestas. BASE TERCEIRA AS BASES COMO TÉCNICA REDISTRIBUTIVA A funcións destas Bases, como técnica de reparto de beneficios e cargas, é a de conter un conxunto de normas de permitan, mediante a utilización dos seus criterios, o cálculo das aportacións e adxudicacións. De acordo co establecido na Lexislación vixente os deberes e cargas inherentes á execución serán obxecto de distribución xusta entre os propietarios afectados, xuntamente cos beneficios derivados do planeamento. En virtude do disposto no Real Decreto Lexislativo 2/2008, de 20 de xuño, polo que se aproba a Lei do Solo, e a Lei 9/2002, do 30 de decembro, de ordenación urbanística e protección do medio rural de Galicia, o Concello de Culleredo será propietario, por cesión libre e gratuita dos propietarios de terreos incluídos na Unidade de Actuación, de parcelas de resultado xa urbanizadas e con aproveitamento lucrativo, suficientes para materializar os excesos de aproveitamento que resulten despois de apropiarse estos o 90 por 100 do que lles corresponda en virtude da superficie das parcelas aportadas. Esta propiedade é independente e separada da que lle corresponda polos bens patrimoniais incluídos no ámbito sobre os que xa ostente titularidade, e da referida a terreos destinados a dotacións públicas, tales como vías, aparcadoiros, sistemas técnicos de infraestruturas, espazos libres de dominio e usos público e equipamentos previstos no planeamento do que trae causa. En desenvolvemento destas Bases formularase o Proxecto de Compensación que servirá de medio de distribución de beneficios e cargas e de título para a adxudicación de terreos, de conformidade co disposto na lexislación vixente. BASE CUARTA OBRIGATORIEDADE A aprobación definitiva destas Bases polo Concello de Culleredo determinará a afectación real da totalidade dos terreos incluídos na unidade de execución ao cumprimento dos deberes legais e as obrigas inherentes a dito sistema, con inscrición no Rexistro da Propiedade mediante nota marxinal. A Xunta de Compensación poderá instar a modificación destas bases en calquera momento anterior á aprobación inicial do Proxecto de Compensación en Asamblea Xeral extraordinaria que necesitará o voto favorable de propietarios que representen mais do 50 por 100 das cotas. BASE QUINTA VALORACIÓN DE PARCELAS APORTADAS O dereito de cada propietario será proporcional á superficie da parcela ou parcelas que aporte, en relación coa totalidade das comprendidas na Unidade de Actuación. As infraestruturas existentes abonadas polos propietarios que, conforme á normativa vixente, poidan ser utilizadas, valoraranse e deduciranse das derramas que correspondan a cada propietario ou copropietario na súa conta de liquidación. A determinación da superficie de cada parcela será a que resulte do Proxecto de Compensación definitivamente aprobado. Antes dese momento, e para os meros efectos económicos e orgánicos, tomarase como superficie a que resulte do catastro ou os traballos de campo realizados pola Xunta de Compensación. Nos supostos de discrepancias sobre a propiedade ou superficie dunha parcela que dera lugar á reclamación de dereitos sobre unha porción de terreos estarase ao previsto no artigo 103.4 do Regulamento de Xestión Urbanística, en relación co disposto no artigo 10 do Real Decreto 1093/1997, de 4 de xullo, polo que se aproban as normas complementarias para a execución da Lei Hipotecaria sobre inscrición do Rexistro da Propiedad de actos de natureza urbanística. BASE SEXTA PARCELAS A EXPROPIAR E A SÚA VALORACIÓN As expropiacións que terían que acometerse para a plena execución do planeamento terán como beneficiaria á Xunta de Compensación. O procedemento rexirase polo disposto na lexislación vixente. As parcelas expropiadas por falta de incorporación dos seus propietarios á Xunta, xustipreciaranse de acordo co prevenido nos artigos 20 e seguintes do Real Decreto Lexislativo 2/2008, de 20 de xuño, polo que se aproba o texto refundido da Lei de Solo. As expropiadas como sanción aos membros da Xunta, valoraranse na forma indicada no número anterior, adicionando as cantidades satisfeitas polo membro expropiado para o pago de expropiacións previas e para gastos de urbanización, pero sen que teñan que reembolsarse outras cotas ordinarias pagadas. O pago das cantidades adeudadas á Xunta cos intereses e recargos procedentes, realizado en calquera momento anterior ao levantamento da acta de ocupación, dará lugar á cancelación do expediente expropiatorio, sendo de conta do moroso todos os gastos orixinados a consecuencia da iniciación do referido expediente. BASE SÉTIMA VALORACIÓN DOS DEREITOS REAIS SOBRAS AS PARCELAS. SERVIDUMES PREDIAIS E DEREITOS PERSOAIS CONSTITUÍDOS. A existencia de cargas reais sobre parcelas incluídas na zona a urbanizar non altera a súa valoración como parcela aportada, nin a adxudicación que dereitos. Si as cargas fosen susceptibles de subrogación real pasarán a gravar as parcelas resultantes adxudicadas ao propietario, convertindose noutro caso en crédito sobre a nova parcela. Para a determinación da compatibilidade ou non da carga e procedemento a seguir, estarase ao previsto no Real Decreto Lexislativo 2/2008, de 20 de xuño, polo que se aproba o texto refundido da Lei de Solo e os artigos 7.6, 11 e 12 do Real Decreto 1093/1997, de 4 de xullo, de Normas Complementarias ao Regulamento Hipotecario. A existencia de cargas reais ou dereitos persoais incompatibles co planeamento ou a súa execución acreditarase por cualquera medio admisible en dereito e deberá de ser contemplada no Proxecto de Compensación. A aprobación definitiva do Proxecto de Compensación producirá a extinción das servidumes prediais e dos dereitos de arrendamento incompatibles co planeamento ou a súa execución. As indemnizacións correspondentes a estes conceptos consideraranse gastos de urbanización, correspondendo aos propietarios en proporción á superficie dos seus respectivos terreos. Para a valoración de servidumes prediais, outros dereitos reais, e dereitos persoais, estarase ao disposto nos artigos 21 e seguintes do Real Decreto Lexislativo 2/2008, de 20 de xuño, polo que se aproba o texto refundido da Lei de Solo. BASE OITAVA VALORACIÓN DE EDIFICACIÓNS, PLANTACIÓNS E INSTALACIÓNS QUE DEBAN DEMOLERSE As edificacións, obras, plantacións e instalacións e outros elementos existentes sobre as parcelas aportadas e que deban derruirse por ser incompatibles co Plan, non se consideraran como valores ou dereitos aportados senón que serán obxecto de indemnización con cargo á conta de liquidación do Proxecto de Compensación. Entenderase necesario o derrubamento cando sexa precisa a súa eliminación para realizar as obras de urbanización previstas no Plan, cando estén situadas nunha superficie que non se deban adxudicar integramente ao seu propietario e cando a súa conservación sexa radicalmente incompatible coa ordenación, incluso como uso provisional. A taxación destes elementos efectuarase no propio Proxecto de Compensación, con arranxo ás normas que rixen a expropiación forzosa. Respecto ás plantacións, obras, edificacións, instalacións e melloras que sexan incompatibles con Plan, o acordo da aprobación definitiva do Proxecto de Compensación terá o mesmo efecto que a acta de ocupación no procedemento expropiatorio, quedando a Xunta de Compensación facultada dende ese momento para proceder á súa eliminación material. A Asamblea Xeral poderá habilitar ao seu presidente ou ao Concello Rector para favorecer, convir e asinar acordos aos que se poidera chegar cos titulares e afectados de tales dereitos respecto da súa indemnización, extinción ou incluso modificación se fose posible. BASE NOVENA CRITERIOS PARA VALORAR AS APORTACIÓNS DO URBANIZADOR A incorporación á Xunta de Compensación de empresa urbanizadora deberá de ser aprobada en Asamblea Xeral pola maioría que resulta dos estatutos previa valoración da súa aportación que terá que facerse tendo en conta o custo presupostado do Proxecto de Urbanización ou dos sectores ou partidas que aquelas vaian a executarse. A estes efectos no momento da incorporación deberá deixarse constancia de si esta cifra é definitiva, ou si serán de aplicación cláusulas ou revisión de prezos ou de estabilización de custos. Para a adxudicación de terreos, a Xunta de Compensación aprobará convenio coa empresa urbanizadora por medio do cal se determinará a contrapartida á aportación da empresa, ben mediante un cadro de equivalencia entre as posibles cifras de invesión e os soares, que en cada caso correspondan -xa se determinen concretamente, xa se indiquen as características volumétricas de uso e a etapa na que se entregarán-, ben por remisión de prezos de mercado, á decisión adoptada por técnicos imparciais ou a calquera outra circunstancia ou determinación de futuro. A participación da empresa disminuirá a dos membros da Xunta, salvo que algún opte por realizar en diñeiro a súa aportación co cal manterá integro o seu aproveitamento lucrativo no solo que lle pertenza en adxudicación. BASE DÉCIMA CONTRATACIÓN DAS OBRAS DE URBANIZACIÓN No caso de que non existan empresas urbanizadoras incorporadas á Xunta de Compensación na súa calidade de tales, a adxudicación das obras de urbanización deberá realizarse de conformidade co disposto na lexislación de contratos do sector público. O anuncio de licitación deberá ser publicado nun Diario Local ou no Boletín Oficial da Provincia, debéndose efectuar esta publicación no Diario Oficial da Unión Europea sempre que o orzamento das obras de urbanización supere o umbral comunitario segundo o disposto na lexislación de contratos do sector público. En relación aos criterios de valoración das ofertas, a Xunta de Compensación axustarase aos criterios contidos na lexislación reguladora dos contratos do sector público. O órgano competente para acordar o comezo do procedemento, fixar os criterios de participación e adxudicación e de decidir a adxudicación do contrato será a Asamblea Xeral da Xunta de Compensación, sendo o Presidente e o Secretario os encargados de proceder á apertura de plicas. BASE DÉCIMO PRIMEIRA PRAZOS E FORMAS DE PAGO DAS CUOTAS As cuotas ordinarias e extraordinarias e os escotes que procedan, conforme aos estatutos e agás acordo en contrario, satisfaranse no prazo máximo dun mes desde que se practique o requirimento coa liquidación correspondente. Unha vez que transcorra este prazo entrarán en xogo os efectos que establece o artigo 37 dos estatutos. O pago farase en metálico, agás no caso de propietarios que optaran por aboar en especie os custos de urbanización mediante a aportación do seu aproveitamento lucrativo. BASE DÉCIMO SEGUNDA EXPROPIACIÓN OU REPARCELACIÓN FORZOSA POR INCUMPRIMENTO DE OBRIGAS Con independencia da expropiación por falta de incorporación á xunta, tamén será aplicable á expropiación como sanción respecto dos terreos dos membros da xunta, nos supostos de incumprimento de obrigas que a continuación se indican: O impago de cuotas á xunta unha vez que transcorra o prazo de pago voluntario, si nunha ocasión anterior precisarase acudir á vía de prema para o cobro dalgunha cuota. En xeral, o incumprimento de forma reiterada dalgunha ou algunhas das obrigas que lle incumben como propietario incorporado, debidamente acreditado e aprobada a sanción pola asemblea xeral. Non se poderán instar ningún dos procedementos que se sinalan no apartado anterior, ata que transcorra o prazo establecido no requirimento de pago efectuado polo órgano competente da xunta. Para a práctica do requirimento terase en conta o previsto no artigo 59 da Lei de réxime xurídico das administracións públicas e do procedemento administrativo común no que respecta as comunicacións e notificacións. O pago das cantidades que se deban á xunta cos xuros e os recargos que procedan, realizado en calquera momento anterior ao levantamento da acta de ocupación, dará lugar á cancelación do expediente expropiatorio e será pola conta do moroso todos os gastos que se orixinen como consecuencia da iniciación do referido expediente. Respecto do procedemento expropiatorio, elementos personais, valoración de terreos e efectos fiscais, estaráse ao que sinala a base sexta. BASE DÉCIMO TERCEIRA ALLEAMENTO DE TERREOS POLA XUNTA Co obxecto de facer fronte aos gastos de urbanización e indemnizacións que procedan, e no uso do seu carácter de fiduciaria, a xunta de compensación poderá allear algún ou algúns dos inmobles, en todo ou en parte, sempre que se reservaran a tal fin no proxecto de compensación. O adquirente subrogarase en todos os dereitos e obrigas que corresponderían ao titular primitivo do terreo en relación coa xunta de compensación, e atendida a proporción dos terreos adquiridos, respecto da total aportada polos membros da xunta. De verificarse a adquisición despois da conversión do terreo en soar, xa sexa a través de alleamento pola xunta ou no suposto de adxudicación a empresas urbanizadoras, pactaráse o que proceda en canto á atribución do aboamento de cuotas e gastos futuros, e si de deixa á conta do adquirente a súa contía determinarase como emprego como criterio o aproveitamento asignado. Así mesmo, a xunta de compensación poderá constituir gravamens reais sobre as parcelas aportadas ou resultantes para a realización das obras de urbanización. Tanto no caso de alleamento de terreos como no de gravame de parcelas, será necesario o acordo da asemblea xeral, adoptado pola maioría prevista nos estatutos. BASE DÉCIMO CUARTA RESPONSABILIDADE DA XUNTA DE COMPENSACIÓN A xunta de compensación será responsable de forma directa fronte ao concello da urbanización completa da unidade de actuación, tanto no que respecta ás características técnicas das obras como no referente aos prazos de execución e transmisión á entidade local, así como da súa conservación. No caso de incumprimento da obriga de urbanizar a administración actuante poderá acudir á execución forzosa e á viá de prema, sen prexuízo das consecuencias derivadas das infraccións urbanísticas cuxas consecuencias económicas se poderán repercutir ao membro da xunta que intervira de forma directa na comisión da infracción. No suposto de intervención do urbanizador, o acordo que habilite a súa actuación fixará o alcance da súa responsabilidade nos aspectos que se sinalan neste apartado. A xunta de compensación será responsable ante cada un dos seus membros do dano patrimonial que poideran sufrir pola actuación da xunta. BASE DÉCIMO QUINTA AFECCIÓN REAL DOS TERREOS Segundo o que dispón a lexislación urbanística, os terreos quedan afectados ao cumprimento das obrigas inherentes ao sistema de compensación, o que se fará constar no Rexistro da Propiedade á instancia da xunta de compensación, á que se unirá a certificación administrativa da constitución da xunta e de estar incluida a parcela na correspondente unidade de actuación. As parcelas resultantes quedan afectadas, con carácter xeral, ao aboamento dos custos da urbanización na proporción que corresponda. Esta afección cancelarase mediante certificación da xunta de compensación unha vez que se aboen os custos e unha vez que reciba as obras o concello. Sen prexuízo do que dispón o apartado anterior, as parcelas resultantes que se adxudiquen aos propietarios que optaron por compensar os seus custos de urbanización e xestión do sistema con parte do seu aproveitamento, quedarán libres da afección á carga urbanística por compensala de forma anticipada. BASE DÉCIMO SEXTA CRITERIOS DE VALORACIÓN DAS PARCELAS RESULTANTES Os terreos que se destinen á edificación ou aproveitamento privado, adxudicables aos membros da xunta, valoraranse con arreglo á edificabilidade de cada parcela resultante, tendo en conta o aproveitamento asignado. Aos efectos de establecer a xusta distribución dos aproveitamentos, no desenvolvemento dos instrumentos necesarios propondranse os correspondentes coeficientes de homoxeinización que se incluirán no proxecto de compensación segundo o que dispón a lexislación vixente. BASE DÉCIMO SÉTIMA DISTRIBUCIÓN DE BENEFICIOS E CARGAS A distribución de beneficios, cargas ou perdas resultantes da actuación urbanística da xunta de compensación farase en proporción á superficie ou número de metros cadrados da parcela que se aporta en relación coa totalidade das comprendidas na unidade de actuación e co aproveitamento asignado a cada unha delas. A proporcionalidade non se altera pola existencia de alleamento ou de expropiacións de que sexa beneficiaria a xunta, nin pola incorporación de empresas urbanizadoras, que participarán na forma que se indica na base novena. A porción que se sinala tampouco se altera polo feito de satisfacerse algunha cuota con recargo por mora, xa que dita cantidade queda exclusivamente ao beneficio da xunta. Para a aportación de cuotas futuras por parte dos asociados adxudicatarios de soares, a proporcionalidade primitiva entenderase agora refirida á que supoña o valor das parcelas adxudicadas respecto do total das resultantes, despois da aprobación definitiva do proxecto de compensación. En canto a aportación das cuotas futuras que se citan polos adquirentes dos soares non aportantes de terreos, estaráse ao que se sinala no número 3 da base decimo terceira. BASE DÉCIMO OITAVA CONTÍA E FORMA DA ADXUDICACIÓN DE PARCELAS RESULTANTES A adxudicación das parcelas resultantes da actuación urbanizadora farase, ao igual que os restantes beneficios ou cargas, entre os membros da xunta e en proporción ás participacións de aproveitamento respectivas segundo o que sinala a base anterior. As zonas non edificables de cada unha das parcelas adxudicaránse xunto coas superificies edificables das mesmas. Cando, por ser inferior o número de soares resultantes ao de titulares de parcelas aportadas ou pola escasa contía dos dereitos a recoñecer non sexa posible a atribución de parcela independente, adxudicaránse estos dereitos en pro indiviso con expresión no título da cuota que corresponda a cada propietario, agás que proceda a adxudicación en metálico, segundo o que se establece na base vixésima. BASE DÉCIMO NOVENA MOMENTO E CRITERIOS DA ADXUDICACIÓN. A ratificación definitiva do proxecto de compensación feita polo órgano administrativo actuante, e a expedición de documento coas solemnidades e requisitos das actas dos seus acordos ou o outorgamento polo mesmo de escritura pública co contido que se sinala no artigo 113 do Regulamento de xestión urbanística, determinarán a inscrición no Rexistro da Propiedade e a subrogación con plena eficacia real das antigas polas novas parcelas. Na formulación do proxecto de compensación constituen criterios de preferencia, para a adxudicación entre os membros da mesma, os determinados no artigo 85 do Regulamento de xestión. Ao estar na obriga dos membros da xunta o axudar ao aboamento dos custos da urbanización de todo o terreo ordenado polo planeamento, a adxudicación de parcela urbanizada non modifica en absoluto dita obriga, polo que subsiste a afección real que se contempla na base dezimo quinta, ata a súa cancelación. BASE VIXÉSIMA COMPENSACIÓN EN METÁLICO NA ADXUDICACIÓNS Cando non sexa posible a correspondencia exacta entre a cuota de participación dun membro da xunta e a cuota de adxudicación de terreos, o defecto ou o exceso compensaranse en metálico, sempre que a diferenza non sexa superior ao 15% do valor dos terreos que se adxudiquen. Para o cálculo da suma compensatoria de diferenzas, atenderase ao prezo medio dos terreos adxudicados, con referencia ao aproveitamento concreto ou deixado de percibir. O estudio técnico que sinale o prezo medio dos terreos a estos efectos, aprobaráse pola asemblea xeral antes das adxudicacións, reflectíndose con posterioridade no proxecto de compensación as adxudicacións concretas en metálico que se contemplen. Tamén procederá o aboamento en metálico, conforme as regras anteriores, cando o dereito dun membro da xunta non chegase a alcanzar o 15% da parcela mínima edificable. En calquera caso, procurarase que a atribución de terreos en metálico sexa proporcionada e equivalente entre todos os membros da xunta de compensación, para o que se evitarán adxudicacións de terreos que obriguen a posteriores indemnizacións sustitutorias en diñeiro a outros membros. A adxudicación poderase producir en exceso, coa correspondente compensación en metálico, cando se trate de manter a situación de propietarios de parcelas na que existan construcións compatibles co instrumento de planeamento en execución. BASE VIXÉSIMO PRIMEIRA MOMENTO DE EDIFICACIÓN DOS TERREOS Non se poderá construir sobre os terreos adxudicados ata que os mesmos teñan a condición legal de soares e adquirira firmeza na vía administrativa o acto de aprobación do proxecto de reparcelación. Non obstante o que dispón o parágrafo anterior, os propietarios de terreos incluidos na unidade de actuación poderán solicitar licenza de edificación antes de que adquiran a condición de soar sempre que concurran os seguintes requisitos: a) Que fose firme, na vía administrativa, o acto de aprobación do proxecto de reparcelación e que a administración conceda autorización para iso. b) Que polo estado de realización das obras de urbanización, o concello considere previsible, que a terminación da edificación, a parcela de que se trate contara con todos os servizos necesarios para ter a condición de soar. c) Que no escrito da solicitude de licenza se comprometa a non utilizar a construción ata que non estea concluida a obra de urbanización e a establecer tal condición nas cesións do dereito de propiedade ou de uso que se leven ao efecto para todo ou parte do edificio. d) Que se presente aval por un importe do 100% do custo da obra de urbanización. No caso de que conveña aos intereses xerais da xunta a edificación dalgún terreo pola súa conta, poderase acordar na asemblea xeral, sendo aplicable o que se dispón no parágrafo anterior. Non se permitirá a ocupación dos edificios ata que non esté realizada na súa totalidade a urbanización que afecte aos mesmos e estén en condicións de funcionamento os subministros de auga e enerxía eléctrica e as redes de sumidoiros e se obtivera a licenza de primeira ocupación. BASE VIXÉSIMO SEGUNDA CONSERVACIÓN DA URBANIZACIÓN Ata que non se produza a recepción dos terreos e servizos polo concello, a conservación da urbanización corre pola conta da xunta de compensación, estandose ao criterio de proporcionalidade xeral entre os membros da mesma, aplicable á distribución de beneficios e cargas para o aboamento de cuotas de conservación. En canto aos adquirentes de terreos por calquera título, as cuotas a satisfacer, en relación coas totales determinaránse pola proporción que garda o valor dos terreos respecto ao total das parcelas resultantes e serán sempre a cargo de cada un dos adquirentes sen posibilidade de pacto en contrario. BASE VIXÉSIMO TERCEIRA TRANSMISIÓN AO CONCELLO DE TERREOS E SERVIZOS O acordo de aprobación definitiva do proxecto de compensación producirá a transmisión ao concello dos terreos que teñen que ser obxecto de cesión gratuita, así como do 10% do aproveitamento, agás que se acorde, mediante resolución motivada, o abono ao concello do seu valor en metálico, total ou de forma parcial. A adxudicación de parcelas e cesión de terreos á administración actuante formalizaráse en escritura pública ou en documento expedido pola mesma, coas solemnidades e requisitos das actas dos seus acordos. A cesión de obras e instalacións reflictiráse en acta que se suscribirá coa xunta de compensación. Culleredo, 13 de febreiro de 2017. O concelleiro delegado de Urbanismo Diego Antonio Taibo Monelos P. D. (Resolución do 19.06.2015. BOP número 123, do 02.07.2015)